section_heading: Povijest
paragraph_text: Zgradu društvenog doma dali su sagraditi članovi „Hrvatske čitaonice“, koja kao društvo kulturno-prosvjetno djeluje u Starom Gradu, a od 1887. godine, kada na lokalnim izborima pobjeđuju narodnjaci, dobiva novi zamah. Otkup zemljišta i gradnju „Hrvatskog doma“ financirali su članovi „Hrvatske čitaonice“, koji se upisuju kao dioničari društva „Hrvatski dom“. Godine 1874. utemeljuje se „Narodna hrvatska čitaonica starogradjanska“, smještena na katu građevine kao i svečana dvorana u kojoj su se priređivale društvene zabave s plesom, koncerti i gostovanja, dok je u prizemlju otvorena gradska kavana.